Sortland rådhus

Sortland rådhus er et rådhus i tettstedet Sortland i Nordland, hvor Sortland kommunes administrasjon har tilhold. Rådhuset ligger i Vesterålsgata 57, og huser kommunestyresal, rådhustaverna, tjenestetorg, offentlige kontorer og Sortland kommunale kino.

Bygningen ble tegnet av arkitektene Einar Karstad og Tobias Ritzau, og er oppført i betong i perioden mellom 1954 og 1959. Sørfløya ble tatt i bruk i 1957, mens den offisielle åpningen ble foretatt den 2. august 1959 da kong Olav besøkte Sortland i forbindelse med sin signingsferd.

Sortland kommunale kino hadde sin første forestilling den 17. mai 1959. Kinosalen har et godt bevart interiør i typisk 50-tallsstil, med sceneteppe og dekorasjoner som knyttes til teaterskikkelsen Harlekin. 

Sortland rådhus og kino ble fredet i 2014.

Referanser

Eksterne lenker
 

Rådhus i Norge
Byggverk i Sortland
Kulturminner i Sortland
Etableringer i 1959
Fredete byggverk i Nordland